Presidenti Obama mbron propozimin për sistemin shëndetësor
Në një konferencë për shtyp, zoti Obama tha se ka besim që Kongresi këtë vit do ta miratojë reformën për kujdesin shëndetësor
Presidenti paraqiti argumetat e tij më të fuqishme për të shpëtuar planin e tij duke premtuar se barra nuk do të bjerë mbi taksapaguesit e klasës së mesme amerikane. Për here të pare presidenti tha se do të ndihmojë të paguajë për planin duke rritur taksat për familjet me më shumë se 1 milionë dollarë të ardhura në vit. Ai tha se synimi është që siguracioni shëndetësor të jetë i përballueshëm për sa më shumë amerikanë dhe të shkurtohen çmimet e kujdesit mjekësor si për individët edhe për qeverinë e cila subvencionon siguracionin për të moshuarit dhe të varfërit. Presidenti tha se i ka kërkuar Kongesit të miratojë legjislaturën deri në gusht pasi pa një afat kohor, asgjë nuk arrihet në Uashington. Por republikanët thonë se presidenti po lëviz shumë shpejt me planin. Udhëheqësi i pakicës në Senat, Miç Mekonell: Republikani Xhon Bohner: Presidenti u tha gazetarëve se kjo politikë është e zakonshme nga republikanët, duke theksuar se disa prej tyre kanë thënë se duan që reforma në sistemin shëndetësor të shënojë rënien e Barack Obamës. Ai tha se debati nuk është për të por për të gjithë ata që ndikohen nga kriza në kujdesin shëndetësor. Kjo ishte konferenca e parë zyrtare për shtyp e Presidentit, që kur ka marrë postin, ku nuk u shqyrtua asnjë çështje e politikës së jashtme. Pothuajse të gjitha pyetjet kishin të bënin me kujdesin shëndetësor – një shënjë kjo e nivelit të lartë të interesit për këtë çështje jo vetëm në Uashington por në mbarë vendin. Presidenti vazhdon fushatën e tij sot me një vizitë në një klinikë në Klivlend të shtetit Ohajo, për t'i dhënë shtytje reformës në sistemin shëndetësor.//lk